Αξιότιμη  Κα Σαμέλη

Αξιότιμοι καθηγητές,

Αγαπητοί γονείς & κηδεμόνες,

Σαν εταιρεία, όπως και σχεδόν το σύνολο των εταιρειών σε ολόκληρο τον κόσμο,

αφενός συμμορφωμένη στους κανόνες του ΕΟΔΥ περί μη εξάπλωσης του ιού

και της προστασίας της δημόσιας υγείας, και αφετέρου μετά από τις τελευταίες

οδηγίες της κυβέρνησης περί υποχρεωτικής αναστολής λειτουργίας όλων των

ξενοδοχείων πανελλαδικά έως και την 30η  Απριλίου 2020, σας ενημερώνουμε

πως υποχρεούμαστε με τη σειρά μας, έστω και τυπικά, να αναστείλουμε

το σύνολο των προγραμματισμένων υπηρεσιών που θα αφορούσαν

τις μαθητικές εκδρομές-μετακινήσεις που έχουμε μαζί σχεδιάσει για το διάστημα

από 04/3/20 έως 30/4/20.

Πάντοτε βάζουμε την ασφάλεια και την υγεία των πελατών μας πάνω

από κάθε τι άλλο. Φροντίζουμε για το καλύτερο τόσο πριν, όσο και κατά τη

διάρκεια ενός ταξιδιού.

Να είστε σίγουροι πως παρακολουθούμε στενά τις εξελίξεις σχετικά με την πορεία

του φαινομένου και αντιλαμβανόμαστε τις εύλογες ανησυχίες των γονέων,

καθώς και του συνόλου της εκπαιδευτικής κοινότητας.

Ταυτόχρονα κατανοούμε και σεβόμαστε και το χρηματικό ποσό που

έχουν καταθέσει οι γονείς για λογαριασμό των παιδιών τους,

και η δική μας εταιρεία κατ’ αντιστοιχία προς το σύνολο των προμηθευτών.

Αντιλαμβάνεστε, βεβαίως, πως το τουριστικό γραφείο είναι ο συντονιστής μίας σειράς

επαγγελματιών και προμηθευτών των υπηρεσιών ενός ταξιδιού.

Τα χρήματα των πελατών δεν πρέπει και δεν μένουν στα ταμεία μας.

Καταβάλλονται στους λογαριασμούς των δικαιούχων, προκειμένου να διασφαλιστεί

η άψογη, κατά το δυνατόν, εκτέλεση του συμφωνημένου προγράμματος.

Σήμερα, η συντριπτική πλειοψηφία των εταιρειών του πλανήτη ή δεν λειτουργούν

ή λειτουργούν με προσωπικό ασφαλείας, και γνωρίζετε πως καμία υπόθεση

δεν προχωράει και δεν ξεκαθαρίζει ακόμη, προς όποια κατεύθυνση.

Ο πλανήτης έχει μπει σε μια περίεργη κατάψυξη.

Θα αναμένουμε λοιπόν το πλαίσιο εκείνο που θα ρυθμίσει τη συνθήκη για όλη την αλυσίδα,

ώστε να μπορέσουμε να τοποθετηθούμε με ασφάλεια από την πλευρά μας, όταν έστω

και στοιχειωδώς  θα έχουμε επιστρέψει στην κανονικότητα, για τις διαδικασίες που θα

ακολουθηθούν **προς διασφάλιση των πελατών – ταξιδιωτών μας**.

**Σας διαβεβαιώνουμε** πως το μόνο μας μέλημα, με το βλέμμα στραμμένο στην επόμενη μέρα,

είναι η προστασία του κάθε πελάτη μας ξεχωριστά, ώστε να μπορέσουμε να βρούμε τον τρόπο

της μέγιστης δυνατής εξασφάλισης όλων μας. Ζητάμε λοιπόν την αμέριστη κατανόηση σας για

το εύλογο χρονικό διάστημα που θα χρειαστεί για όλα αυτά.

**Θα εργαστούμε διπλά και τριπλά** για να ικανοποιηθούν οι πελάτες μας,

σύμφωνα με τα παραπάνω, είτε επαναπρογραμματίζοντας το οργανωμένο σας ταξίδι,

όπως ακριβώς κινείται σήμερα η τουριστική βιομηχανία και οι αεροπορικές εταιρείες,

είτε ορίζοντας ένα ρεαλιστικό πλάνο πλήρους εξασφάλισης των κατατεθειμένων

προκαταβολών σας μεμονωμένα – μέσα από τις υπηρεσίες που πραγματεύεται

 ο οργανισμός μας, με τελικό σκοπό να μη χαθεί – αν αυτό είναι δυνατό – ούτε 1€

από τους πελάτες/γονείς. Επιπροσθέτως, αναλαμβάνουμε και την ευθύνη και

σας διαβεβαιώνουμε, πως **δεν θα υπάρξει καμία περαιτέρω επιβάρυνση διαχειριστικών**

**εξόδων,** προς όφελος μας.

Βιώνουμε μια πρωτόγνωρη συνθήκη έκτακτης ανάγκης. Εκ των πραγμάτων και η δική

μας εταιρεία θα λειτουργεί για το ερχόμενο διάστημα με προσωπικό ασφαλείας

και περιορισμένη απομακρυσμένη πρόσβαση, και μόνο για θέματα έκτακτης ανάγκης

(επαναπατρισμός, αλλαγή εισιτηρίου κλπ), μέχρι νεοτέρας.

**Οι προκαταβολές όλων είναι διασφαλισμένες** από τη Manessis, και μόλις επιστρέψει

στοιχειωδώς η κανονικότητα σε όλους μας, με έγγραφη ενημέρωση και χρονοδιάγραμμα,

θα είναι διαθέσιμες για επιστροφή ή/και μελλοντική χρήση, ανάλογα με τα χαρακτηριστικά

και τις συνθήκες έκαστου ταξιδιού και αγοράς.

Θα ενημερωθείτε λοιπόν εκ νέου αναλυτικά.

**Η Manessis Travel** με σεβασμό στον άνθρωπο και στα 32 χρόνια ιστορίας της,

μένει δεσμευμένη στην καλύτερη δυνατή εξυπηρέτηση σας.

**Ευχόμαστε Υγεία**, και ταχεία επάνοδο στην καθημερινότητα για όλους μας.

Με εκτίμηση,

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | | |  | | --- | | cid:image001.jpg@01D16434.83AF0F20 | | **Manessis Travel s.a.** | | *4 Filellinon str. 10557 Athens, Greece cid:image002.jpg@01D16434.83AF0F202721081/6* | | cid:image003.jpg@01D16434.83AF0F20 | |  |  | | --- | --- | | Zarogiannis Dimitrios | | | *Project Planning Supervisor* | | | cid:image004.jpg@01D16434.83AF0F20 | [zarogiannis@manessistravel.gr](mailto:zarogiannis@manessistravel.gr) | | cid:image005.jpg@01D16434.83AF0F20 | +302103290100 | | cid:image006.jpg@01D16434.83AF0F20 | +302103224828 | | cid:image007.jpg@01D16434.83AF0F20 | [www.manessistravel.gr](http://www.manessistravel.gr/) | |  |  |  |  |  | | --- | --- | --- | --- | | *follow us:* | [cid:image008.jpg@01D16434.83AF0F20](http://twitter.com/ManessisTravel) | *find us:* | [facebook-icon](http://www.facebook.com/pages/Manessis-Travel/11064928583) | |

[](https://www.manessistravel.gr/el/)

https://www.manessistravel.gr/_storageWeb_/n/17676442167242/ig/0/gdpr-compliance2.jpeg